איומי האמאסאקי

ילדותה ונעוריה

האמאסאקי נולדה בפוקואוקה. הוריה התגרשו כשהייתה בת שנתיים בעקבות התמכרותו של אביה לאלכוהול ולקוקאין ואופיו האלים והמסוכן, לאחר הגירושים אמה התחתנה שנית והיא חיה עם אמה, סבתה ואביה החורג שהיה הגורם המשמעותי בילדותה. האמאסאקי גדלה בבית ליברלי ופתוח, אמה מיעטה להתערב בחייה. האמאסאקי דיגמנה עבור בנק מקומי בגיל 7.

קריירה

האמאסאקי החלה לשיר בגיל 19. היא כינתה עצמה בשם הבמה "קוּרוּמי האמאזאקי" בראשית דרכה. היא שיחקה בדרמות דלות תקציב כגון Miseinen וכן במספר סרטים דלי תקציב כגון Sumo momo momo. בתחום הדוגמנות לא נחלה הצלחה רבה בשל קומתה הנמוכה.
האמאסאקי אותרה על ידי המפיק מקס מאטסורה מחברת התקליטים avex trax בעת ששרה במועדון קריוקי. כששאל אותה אם היא רוצה להתחיל בקריירת מוזיקה ושירה, הסכימה, לדבריה משום ש"לא היה לי משהו אחר לעשות". איומי נרשמה לשיעורי פיתוח קול, אך לא התמידה בהם. לבסוף נשלחה על ידי המפיק שלה להקלטות בניו יורק, שם החלה לכתוב את שיריה.

ההצלחה

בשנת 1998 איומי הוציאה לאור את הסינגל הראשון שלה, poker face, שמכר מעל 43,000 עותקים ביפן. לאחר מכן הוציאה חמישה סינגלים נוספים כאשר הסינגל החמישי, Depend on you, הגיע לעשרת הגדולים במצעד הפזמונים היפני. בנוסף לכך, הוא נבחר כשיר הנושא למשחק הפלייסטיישן, Thousand Arms. אלבום הסטודיו הראשון שלה, A Song for XX, יצא ב-1 בינואר 1999, והגיע במהירות למכירות של אלבום פלטינה.
הסינגל השביעי שלה, ~LOVE ~Destiny, היה השיר הראשון של איומי במקום הראשון במצעדים. בצד השני של הסינגל היה השיר LOVE Since 1999, שהוקלט עבור סדרת הדרמה Semidouble. איומי שרה שיר זה עם טסונקו, סולן של להקת Sharan Q.
עם שחרורו של הסינגל Boys & Girls, השתנה פורמט הסינגלים של איומי. צוות ההפקה שלה עיבד מספר רב יותר רצועות שכל אחת מהן קצרה, עקב המגמות המשתנות בתעשיית המוזיקה. הסינגל החדש שלה אופיין במיקסים ורמיקסים רבים והגיע למכירות של סינגל פלטינה. הסינגל הבא, A, הכיל גם כן מספר רב של רצועות ומכר מעל 1,600,000 עותקים. זהו הסינגל הנמכר ביותר שלה עד היום.
איומי הוציאה לאור את אלבום הסטודיו השני שלה LOVEppears ב - 10 בנובמבר 1999, פחות משנה אחרי אלבום הסטודיו הראשון שלה. האלבום היה ללהיט ומכר מעל לשני מיליון עותקים. איומי הצטלמה בעירום חלקי עבור עטיפת אלבום זה.
בשנת 2000 איומי הועסקה גם כנציגה של חברת הקוסמטיקה היפנית KOSE Visee. לאחר שכיכבה בפרסומות שלהם וקידמה את השפתון שלהם, נמכרו מוצרי החברה בשיא של 500,000 מוצרים ביומיים. השיר Vogue אשר שימש מוזיקת רקע לפרסומת נמכר במעל ל-700,000 עותקים. לאחר מכן, איומי הפכה לפרזנטורית של חברת הטלפון הסלולרי היפנית Tu-ka וכיכבה בפרסומות החברה.
איומי הוציאה לאור כסינגל אחד לחודש, מאפריל ועד יוני 2000. שירים אלו נודעו כ - "הטרילוגיה" עקב האווירה הדומה בשלושת השירים והקליפים שלהם החולקים נושאים דומים. היא הוציאה לאור את אלבום הסטודיו השלישי שלה Duty בספטמבר אותה שנה.
Duty, כמו אלבומי הסטודיו הקודמים שלה, הגיע לראש המצעדים ומכר כארבעה מיליון עותקים. הסינגל SURREAL מתוכו שוחרר אף הוא ביום צאת האלבום, וכמו Duty בשעתו הגיע גם הוא לראש המצעדים. מאז שחרור של הסינגל Vogue, קולה של איומי החל להשתנות והפך לנמוך יותר. החל בסינגל SURREAL, שיריה נטו יותר לכיוון רגשני בסגנון רוק.
ב-2001 יצא ה-A BEST לעומת רוחה של איומי, באותה השנה כשעתיים לפני הופעת ה - DOME TOUR איומי התחילה לשמוע רעשים מוזרים באוזן שמאל וגם נפלה מהבמה ונקעה את הרגל, הצוות הוביל אותה לבית החולים וחזרה כחצי שעה לפני ההופעה ולמרבה ההפתעה החליטה להופיע, לאחר ההופעה התגלה שכמעט התחרשה באוזן שמאל.
בשנת 2002 היא קיבלה את הפרס הזמרת היפנית המשפיעה ביפן על ידי MTV asia.
בשנת 2007 איומי יצאה לסיבוב ההופעות - ~ayumi hamasaki ASIA TOUR 2007 A ~Tour of Secret, היא הופיעה בסין, טאיוון, הונג קונג וביפן, ההופעה הייתה מוצלחת וכעבור שנה ב-12 במרץ 2008 יצא ה-DVD של ההופעה שכולל סרט דוקומנטרי.
בתחילת שנת 2008, איומי הודיעה למעריצים שלה שהיא התחרשה לגמרי באוזן שמאל אך היא תמשיך לשיר, והוציא באופן רשמי את האלבום GUILTY ופתחה את השנה העשירית מאז צאת הסינגל הראשון שלה.
ב-8 באפריל 2008 יצא הסינגל החדש שלה Mirrorcle World שהקליפ שלו צולם בפריז.

חייה האישיים

האמאסקי התחתנה עם שחקן אוסטרי נואל שוורץ בתאריך 1 בינואר 2011 השניים היו במערכת יחסים מאז חודש אוגוסט 2010. עם זאת, השניים התגרשו ב-2013 לאחר שנתיים וחצי של נישואים.